Születés Hete 
2018. május 6-12.

Május 6, vasárnap 
HELYSZÍN: Életfa Családsegítő Egyesület székháza
(Bdul 21. Decembrie 1989/Magyar u. 78 sz.)

12 óra: Születés Hete Megnyitó
	Családos majális, piknik

- Születés Hete megnyitója és a születésfal kiegészítése az elmúlt évben született gyermekeink névplakettjeivel
- a gyermekek birtokba vehetik a KCSSZ-Közösségi tér kialakítása projekt által kibővített játszóteret
- Én is szeretnék Játszani! projekt ezévi első Játszó.tér eseménye

A majális batyus jellegű, a büfében kávét, teát, szendvicset vásárolhattok, az új játszóelemeket pedig birtokba vehetik, kipróbálhatják a gyerekek.

15 óra: Szépségápolás természetes kencékkel 
	Zs'Organik termékekkel ismertet Bokor Zsuzsa

16 óra: Egy kis Apaforradalom - avagy hogyan csempésszük vissza a mai magyar 	családokba az édesapákat
	ELŐADÓ: Léder László pszichológus, Budapest

Léder László pszichológus, a magyarországi Apaakadémia megalakítójának beszélgetéssel egybekötött előadása a modern apaság kihívásairól, szépségeiről, sajátosságairól

Május 7, hétfő 
HELYSZÍN: Életfa Családsegítő Egyesület székháza
(Bdul 21. Decembrie 1989/Magyar u. 78. sz.)

10:30:	Kangatraining bemutatóóra
	ELŐADÓ: Antal Zsófia Kangatraining-oktató, Kolozsvár

Minden olyan anyukának szól, aki szereti a mozgást, a tornát, a táncot és a jó hangulatot. Ez valósitható meg a kangatraininggel, de a legjobb benne az, hogy mindezt a babájával együtt teheti meg. A kangatraining egy olyan szülés utáni regenerációs edzés, amely megerősíti a terhesség és szülés alatt meggyengült izmokat (has, hát, gátizmok),  feszesìti a “puhább” területeket (popsi, comb, has) azért, hogy az anyuka fit lehessen.  Ezek mellett megtanìt az otthoni helyes edzés alapjaira. Társalgási lehetőség más anyukákkal, baba-barátságok kialakulása, szórakozási lehetőség anyukának és kisbabának egyaránt.
Szeretettek várunk!
Kellékek: izolìr, törölköző, ivóviz,

17:30: Szoptatástámogatás a családban
	ELŐADÓ: Bokor Zsuzsa, LLL tanácsadójelölt, Kolozsvár

Valahányszor szoptatástámogatásról hallunk, elsősorban szakemberek és szoptatási segítők jutnak eszünkbe. Pedig talán még náluk is fontosabb  a család figyelmes és támogató jelenléte.
Miben segítheti az apa, az élettárs a szoptatás sikerességét?
Hol jön képbe a nagymama, a női rokonság?
Hogyan hangoljuk össze a nagymama és a férjünk közös segítői munkáját? 
Szoptatási ábécé - avagy mit is kell tudnia az anyatejes táplálásról az anyát körülvevő segítő csapatnak? 
Nagy szeretettel várunk kismamákat, várandósokat és szoptatókat egyaránt, illetve édesapákat, de nagyszülőket, és mindenkit, akit érdekel, izgat a téma, kérdése van, vagy tapasztalatát szeretné megosztani velünk.

Május 8, kedd 
HELYSZÍN: Életfa Családsegítő Egyesület székháza
(Bdul 21. Decembrie 1989/Magyar u. 78. sz.)

18 óra: Apák a szülőszobán
	A BESZÉLGETÉST VEZETI: Szőcs Kinga Zsófia - pszichológus, 	szülésfelkészítő, Kolozsvár

Jelen lenni az élet kezdetén mindenki számára egy élmény. Ez az élmény mindenkinek más. A találkozón olyan apákkal és párjukkal lesz lehetőséged beszélgetni, akik jelen voltak a szülésnél. Ha te is azon gondolkodsz, hogy támogasd  a párod akár a vajúdás akár a szülés óráiban, gyere el erre a kötetlen beszélgetésre. A kismamákat is szeretettel várom.

Május 9, szerda

11 óra: Mozgásfejlesztő mondókás babatorna
	A FOGLALKOZÁST VEZETIK: Kincses Katalin - gyógytornász
					  Szabó Kinga - játszóházvezető
	HELYSZÍN: Életfa Családsegítő Egyesület székháza
	(Bdul 21. Decembrie 1989/Magyar u. 78. sz.)

A 3-18 hónapos kor közötti babák és szüleik számára nyújt lehetőséget kipróbálni, hogyan gyakorolhatja játékosan a korának megfelelő mozgásmintákat a baba (fejemelés, forgás, kúszás, mászás, felülés, járás), hogyan segítjük a fejlődésében  soron következő mozgásforma kialakulását. Mindvégig mondókák, dalok, ringatók  kényeztetik a kicsiket.

16 óra: Az anyák kompetenciája 
	ELŐADÓ: H. Kondor Katalin szülésznő, Gólyafészek Születésközpont és 	Rendelő - Budapest
	HELYSZÍN: Lutheránus püspökség Reményik Sándor Galériája
	(B-dul 21. Decembrie / Kossuth Lajos utca 1. sz.)

A szülés ősidők óta a női test termékenységének áldott eredménye. Az orvostudomány fejlődése nagy segítséget nyújtott abban, hogy az esetlegesen bekövetkező szövődmények megoldhatók legyenek. Eközben azonban az egészségügy átvette a szülés körüli irányítást, így az anyák kompetenciája ebben a kérdésben fokozatosan csökkent. Mára a császármetszések száma olyan mértéket ölt, amely a szülni tudást alapjaiban kérdőjelezi meg. Vajon valóban elfelejtettek a nők szülni?

17 óra: Szülésindulás, szülésindítás
	ELŐADÓ: dr. Bálint Balázs szülész-nőgyógyász szakorvos, Gólyafészek 	Születésközpont és Rendelő - Budapest
	HELYSZÍN: Lutheránus püspökség Reményik Sándor Galériája
	(B-dul 21. Decembrie / Kossuth Lajos utca 1. sz.)

A szülés megindulása több tényező, körülmény egyidejű fennállása mellett következik be, de minden részletét még ma sem ismerjük pontosan. Nyilván akkor indul el a szülés, amikor eljön az ideje. De vajon mennyire meghatározó a kiírt dátum? Van-e okunk, van-e jogunk arra, hogy a szülést megindítsuk? Emellett és ez ellen szóló érvek sokasága az, amelyek figyelembevétele határozza meg a család és az egészségügyi személyzet által közösen meghozott döntését.

18 óra: Az oxitocin rejtelmei
	ELŐADÓ: Varga Katalin, PhD. DSc. egytemi tanár, az MTA doktora, Budapest
	HELYSZÍN: Lutheránus püspökség Reményik Sándor Galériája
	(B-dul 21. Decembrie / Kossuth Lajos utca 1. sz.)

Az előadás rövid ismertetést ad a centrális oxytocin rendszerről, kiemelve, hogy a szüléshez kapcsolódó hormonok ismert szomatikus hatásukon túl mint neurotranszmitterek számos érzelmi, motivációs és tudatállapot-módosító hatással is vannak a szülő nőre.
Emellett az oxytocinnal kapcsolatos újabb adatokból nyújtok rövid áttekintést. E vizsgálatok eljutottak a „humán” szintre az állatmodellek után, így egyre izgalmasabb követnünk, milyen szerepe lehet a szülő-gyerek kapcsolat illetve a család kötődési folyamatiban e rendszernek.

Május 10, csütörtök
HELYSZÍN: Életfa Családsegítő Egyesület székháza
(Bdul 21. Decembrie 1989/Magyar u. 78. sz.)

16:30: Love Your Belly bemutatóóra
	ELŐADÓ: Virág Irén, testnevelőszakos Loveyourbelly oktató, Kolozsvár

Várandósság során szétnyílt hasizom (Rectus diastasis) esztétikai/egészségügyi problémája, tünetek, kiváltó okai és megoldások. A LoveYourBelly Hasizomfejlesztő- és regeneráló módszer bemutatása és hasvizsgálat.
Virág Irén- Testnevelő szakos, LoveYourBelly módszer oktató

17:30: Apák és szerepük a várrandóság és szülés idején
	ELŐADÓ: Dr. Iuga Dragoș szülész-nőgyógyász szakorvos, Gynia Szülészet-	Nőgyógyászat Magánkorház, Kolozsvár

Ma már egyre több pár dönt az apás szülés mellett, a leendő apukák gyakran kísérik el párjukat a vizsgálatokra, aktívan részt vállalnak a várandósság és a vajúdás ideje alatt. Hogyan látja a gyakorló nőgyógyász a várandósvizsgálatokon és vajúdás-szülés alatt jelenlévő apák szerepét? Mit mutat a gyakorlat, milyen helyzetekkel találkozik munkája során? Bemutatkozó előadásában magáról, tapasztalatairól, az apás szülésekről alkotott véleményéről beszél majd a Gynia Szülészet Nőgógyászat Magánklinika orvosa.

Május 12, szombat

Családos kirándulás: Jókai túra, gyermekprogramok az EKE szervezésében
HELYSZÍN: EKE-Vár, Várfalva

Családoknak ajánlott a 10 km-es Jókai Mór Emlék- és teljesítménytúra  a Várfalva–Torockó útvonalon. Du. 4-től az Ezerarcú természet csodái játszóház, valamint baranta bemutatók és íjász foglalkozások várják a gyermekes családokat. Bejelentkezés és további részletek a http://www.ekekolozsvar.ro/jokaigyalogos/ oldalon.